SL ECB-PUBLIC  
 
MNENJE EVROPSKE CENT RALNE BANKE  
z dne  26. septemb ra 2016  
o spremembah Zakona o nematerializiranih vrednostnih papirjih  
(CON/2016/46)  
 
Uvod in pravna podlaga  
Evropska centralna banka (ECB) je 26. avgusta 2016 prejela zahtevo slovenskega ministrstva za fina nce 
za mnenje o spremembah Zakona o nematerializiranih vrednostnih papirjih1 (v nadaljnjem besedilu: 
predlog zakona).  
Pristojnost ECB, da poda mnenje, izhaja iz členov  127(4) in 282(5) Pogodbe o delovanju Evropske unije 
ter iz pete alinee člena 2(1) Odločbe Sveta 98/415/E S2, saj se predlog zakona nanaša na plačilne in 
poravnalne sisteme.  V skladu s prvim stavkom člena 17.5 Poslovnika Evropske centralne banke je to 
mnenje sprejel Svet ECB . 
 
1. Namen predloga  
1.1 Glavni cilj predloga zakona je določiti pravila, ki bodo v okviru platforme Target2 Securities (T2S) 
omogočila avtokolateralizacijo s prenosom nematerializiranih vrednostnih papirjev na zastavni 
račun, odprt  v dobro Banke Slovenije. V obrazložitvi pr edloga zakona je navedeno, da se lahko v 
skladu z veljavnim Zakonom o nematerializiranih vrednostnih papirjih3 zastavna pravica na 
nematerializiranih vrednostnih papirjih ust anovi samo na podlagi enostranskega naloga, ki ga v 
sistem vnese član centralne depotne družbe. Za uspešno izvedbo avtokolateralizacije mora imeti 
možnost vzpostavitve  zastavne pravice tudi zastavni upnik . Predlog zakona upošteva dejstvo , da 
T2S ne dopušča večkratne zastave vrednostnih papirjev.  
1.2 Predlog zakona spreminja veljavni Zakon o nematerializiranih vrednostnih papirjih ter omogoča 
vpis in izbris zastavne pravice na nematerializiranih vrednostnih papirjih s prenosom 
nematerializiranih vrednostnih papi rjev med računi in brez takega prenosa. Vpis in izbris take 
zastavne pravice, ki  vsebuje  prenos med računi  različnih imetnikov , se lahko izvede samo z 
dvostranskim nalogom.  
1.3 Za vnos izročilnega dela naloga za prenos nematerializiranih vrednostnih papirjev l ahko njihov 
imetnik vnaprej pooblasti člana centralne depotne družbe, ki je v imenu pridobitelja upravičen 
vnes ti prejemni del naloga. Tako vnaprejš nje pooblastilo se lahko da samo za nematerializirane 
                                                 
1  Zakon o spremembah in dopolnitvah Z akona o nematerializiranih vrednostnih papirjih.  
2  Odločba Sveta 98/415/ES  z dne 29.  junija 1998 o posvetovanju nacionalnih organov z Evropsko centralno banko 
glede osnutkov pravnih predpisov ( UL L 189, 3.7.1998, str . 42).  
3  Zakon o nematerializiranih vrednostnih papirjih (ZNVP -1) (Uradni list RS, št.  75/15).  
ECB -PUBLIC  
2 vrednostne papirje na posebej označenem računu imetnik a in velja samo za nematerializirane 
vrednostne papirje na tem računu.  
1.4 Predlog zakona tudi določa, da se v primeru, č e naj se v skladu z zahtevo imetnika ob vpisu 
zastavne pravice na vrednostnih papirjih član cent ralne depotne družbe, ki ga pooblasti zasta vitelj,  
nadomesti s članom, ki ga pooblasti zastavni upnik , zastavna pravica vpiše na podlagi 
dvostranskega naloga. Imetnik lahko člana centralne depotne družbe vnaprej pooblasti za vpis 
zastavne pravice. Tako vnaprejšnje pooblastilo se lahko da samo za nematerializirane vrednostne 
papirje na posebej označenem računu imetnika in velja samo za nematerializirane vrednostne 
papirje na tem računu.  Predlog zakona določa, da nematerializiranega vrednostnega papirja ni 
mogoče večkratno zastaviti niti ni mogoče pridobiti  zastavne pravice na že zastavljenem 
nematerializiranem vrednostnem papirju.  
 
2. Splošne pripombe  
2.1 ECB pozdravlja predlagane spremembe v predlogu zakona, s katerimi se bo slovenski pravni okvir  
dodatno uskladil z zahtevami T2S za uspešno avtokolat eralizacijo in omogočila nemotena 
vključitev  slovenske centralne depotne družbe v T2S. 
2.2 ECB razume, da je Banka Slovenije v povezavi z avtokolateralizacijo v  T2S v položaju, ko je hkrati 
član centralne depotne družbe, vnaprej pooblaščen za vnos izročiln ega dela naloga, in pridobitelj  
(tj. subjekt, ki pridobi zastavno pravico na vrednostnem papirju), pooblaščen za vnos prejemnega 
dela naloga. Posledično se transakcije avtokolateralizacije v T2S izvršijo v dobro  Banke Slovenije 
samodejno v skladu s funkcionalnostmi T2S brez dodatnega posega Banke Slovenije ali drugih 
članov centralne depotne družbe. ECB tudi razume, da v predlogu zakona sklicevanje na posebej označen račun imetnika pomeni sklicevanje na zastavni račun, odprt v dobro Banke Slovenije.  
 
To mnenje bo objavljeno na spletni strani ECB .  
  
V Frankfurtu na Majni, 26. septembra 2016  
 [podpis]  
 
Predsednik  ECB 
Mario DRAGHI